ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN         
HOTĂRÂRE

privind achiziţionarea de servicii juridice de asistenţă şi reprezentare a Judeţului Bistriţa-Năsăud şi a Consiliului Judeţean Bistriţa-Năsăud,  în dosarul civil nr. 746/33/2015 aflat pe rolul Curţii de Apel Cluj
 
Consiliul Judeţean Bistriţa-Năsăud întrunit în şedinţă ordinară, în prezenţa a 25 consilieri judeţeni;

      
Având în vedere: 

- expunerea de motive nr. IX/11654/20.07.2015 a Preşedintelui Consiliului Judeţean Bistriţa-Năsăud;


- raportul comun nr. 11653/20.07.2015 al Direcţiei administraţie locală, Direcției economice, Biroului achiziții publice, contracte și Compartimentului fonduri structurale și management proiecte din cadrul Consiliului Judeţean Bistriţa-Năsăud;

- referatul nr. 9675/20.07.2015 al Direcției dezvoltare durabilă şi relaţii externe, Compartiment fonduri structurale și management proiecte;
- Dosarul civil nr. 746/33/2015 aflat pe rolul Curţii de Apel Cluj având ca obiect plângerea formulată împotriva Deciziei nr. 808/C2/615/8.06.2015 pronunţată de Consiliul Naţional de Soluţionare a Contestaţiilor;
- prevederile Hotărârii Consiliului Judeţean Bistriţa-Năsăud nr. 17/2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr.186/2014 şi a estimărilor pe anii 2016-2018;
- prevederile Hotărârii Consiliului Judeţean Bistriţa-Năsăud nr. 80/2013  privind aprobarea Proiectului „Gestiunea în sistem informatic a Registrului Agricol și a altor servicii publice destinate cetățenilor, în cadrul unor unități administrativ - teritoriale din județul Bistrița- Năsăud – proiect 2”;
- prevederile art. I alin. (2) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare;

  
- prevederile art. 281 alin. (1) din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;

- raportul nr. IBa/12051/29.07.2015 al Comisiei economice;
- raportul nr. IBa/12052/29.07.2015 al Comisiei de administraţie.

În temeiul prevederilor art. 21, art. 91 alin. (1) lit. f), art. 97 şi art. 115, alin. (1), lit. c) din Legea nr.215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
          Art.1. (1) Se aprobă achiziţionarea de servicii juridice de asistenţă şi reprezentare a Judeţului Bistriţa-Năsăud şi a Consiliului Judeţean Bistriţa-Năsăud în dosarul civil nr. 746/33/2015 aflat pe rolul Curţii de Apel Cluj, având ca obiect plângerea formulată împotriva Deciziei nr. 808/C2/615/8.06.2015 pronunţată de Consiliul Naţional de Soluţionare a Contestaţiilor, în soluţionarea contestaţiei nr. nr. T/1180/17.04.2015 depusă de S.C. STAR STORAGE S.A., în cadrul procedurii de atribuire, prin licitaţie deschisă, a contractului de achiziţie publică “Furnizarea, instalarea şi întreţinerea Sistemului informatic Registru Agricol realizat conform proiectului Gestiunea în sistem informatic a registrului agricol și a altor servicii publice destinate cetățenilor în cadrul unor unități administrativ-teritoriale din județul Bistrița-Năsăud – proiect 2”, SMIS 48355.


 (2) Se împuterniceşte Administratorului public al județului Bistriţa-Năsăud, domnul Florin-Grigore Moldovan, să asigure contractarea acestor servicii, cu respectarea prevederilor legale în vigoare. 

Art.2. Prezenta hotărâre a fost adoptată cu un număr de 15 voturi «pentru» şi 9 voturi «împotrivă».

Art.3. Cu ducerea la îndeplinire a prevederilor prezentei hotărâri se încredinţează Direcţia administraţie locală, Direcţia economică şi Biroul achiziţii publice, contracte din cadrul Consiliului Judeţean Bistriţa-Năsăud. 

Art.4. Prezenta hotărâre se comunică de către Serviciul administraţie şi relaţii publice cu:
- Direcţia administraţie locală;
- Direcţia economică;
- Direcția dezvoltare durabilă şi relaţii externe, Compartiment fonduri structurale și management proiecte;
- Biroul achiziții publice, contracte;
- Instituţia Prefectului judeţul Bistriţa-Năsăud.
p. PREŞEDINTE,
VICEPREŞEDINTE
ALEXANDRU PUGNA
            Contrasemnează:    
              SECRETARUL JUDEŢULUI,

                 MICA OPREA                                                                   
Nr. 97
Din 29.07.2015

